Notum sit fidelibus cunctis tam presentibus quam et futuris, quod ego Vuigo, frater Humberti, in presenti interfecti, facio vuerpitionem de consuetudine quam exigebamus ego et ille in villa Verziaco et precipue in manso Amalberti et Ingelberti, filii ejus, ut ab hodierna die et deinceps nichil omnino requiramus. Facio etiam vuerpitionem de uxore Costabuli, de querela quam habebamus de ea et fratre Tetgerio, et de omnibus ad illos pertinentibus. Si quis hanc vuerpitionem infringere voluerit, sit pars ejus cum Juda, traditore Domini, et cum Datan et Abiron demergatur in profundum inferni, et cum pseudoprophetæ sit in stagnum ignis et sulphuris ardentem, veniantque super eum omnes maledictiones quæ scripte sunt tam in veteri quam in novo Testamento. S. Vugonis, qui hanc vuerpitionem fecit. S. Vudonis. S. Lamberti. S. Tedberti. S. Gaufredi. S. Ugonis. S. Achini.